**ОБЩИНСКИ СЪВЕТ НА ОБЩИНА ДИМИТРОВГРАД**

*6400 гр.Димитровград, бул.”Г.С.Раковски” № 15; www.dimitrovgrad.bg*

*Председател – Тел.: 0391/68210; 68212; факс: 0391/66764*

*e-mail: obs@dimitrovgrad.bg;*

**ДО**

**ОБЩИНСКИ СЪВЕТ**

**ДИМИТРОВГРАД**

**Д О К Л А Д Н А З А П И С К А**

**ОТ ГЕРГАНА КРЪСТЕВА – ПРЕДСЕДАТЕЛ НА ОБЩИНСКИ СЪВЕТ ДИМИТРОВГРАД**

**ОТНОСНО:** „Вътрешни правила на Общински съвет-Димитровград за условията и реда за предоставяне на достъп до обществена информация и за предоставяне на достъп до обществена информация за повторно използване”

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

С решение № 185/31.03.2016г., на основание чл.21, ал.1 т.23, ал.2 и чл. 22 ал.3 от ЗМСМА вр. с чл. 28, ал.2 от ЗДОИ, Общински съвет–Димитровград прие Вътрешни правила на Общински съвет-Димитровград за условията и реда за предоставяне на достъп до обществена информация и за предоставяне на достъп до обществена информация за повторно използване, като с настоящата докладна записка се прави предложение за приемане на изменение и допълнение на тези Вътрешни правила.

Съгласно **Чл.15**. (1) от действащите Вътрешни правила, достъп до обществена информация се предоставя на заявителя или на друго лице срещу представяне на нотариално заверено пълномощно от заявителя, след заплащане на определените с решението разходи по реда на чл.5, ал.4. съгласно Заповед № ЗМФ-1472 от 29.11.2011 г. на МФ относно: чл. 115 от Конституцията на Република България и чл.. 20, ал. 2 от Закона за достъп до обществена информация.

В §3 от заключителните разпоредби, неразделна част от настоящите правила е

Заповед № ЗМФ-1472 ОТ 29.11.2011 г. на МФ относно: чл. 115 от Конституцията на Република България и чл. 20, ал. 2 от Закона за достъп до обществена информация

На основание чл. 115 от Конституцията на Република България и чл. 20, ал.2 от Закона за достъп до обществена информация.

НАРЕЖДАМ:

I. Определям следните нормативи за разходите при предоставяне на обществена

информация по Закона за достъп до обществена информация според вида на носителя:

1. дискета - 1 брой – 0,50 лв.;

2. CD - 1 брой – 0,50 лв.;

3. DVD - 1 брой – 0,60 лв.;

4. разпечатване – 1 стр. (А4) – 0,12 лв.;

5. ксерокопие - 1 стр. (А4) – 0,09 лв.;

6. факс - 1 стр. (А4) – 0,60 лв.;

7. видеокасета - 1 брой – 3,25 лв.;

8. аудиокасета - 1 брой – 1,15 лв.;

9. писмена справка - 1 стр. (А4) – 1,59 лв.;

II. Стойностите по т. I не включват ДДС.

III. Отменям Заповед № 10 на министъра на финансите от 10.01.2001 г.

IV. Заповедта влиза в сила от 1 януари 2012 г.

МИНИСТЪР НА ФИНАНСИТЕ: (п) С. Дянков

Съгласно чл. 18, ал.1 от ЗМСМА Общинският съвет е орган на местното самоуправление и се избира от населението на общината при условия и по ред, определени със закон. Доколкото задължен субект по ЗДОИ е общинския съвет като колективен орган, то той е задължения орган, който следва да предостави исканата обществена информация, което следва да бъде предхождано от съответното решение.

С Наредба № Н-1 от 7 март 2022 г. за определяне на нормативи за заплащане на разходите по предоставяне на обществена информация на Министерство на финансите, съгласно **Член единствен** от наредбата се определят нормативите за заплащане на разходите по предоставяне на обществена информация съгласно приложението.

**Заключителна разпоредба**

**Параграф единствен.** Наредбата се издава на основание чл. 20, ал. 2 от Закона за достъп до обществена информация.

Приложение към член единствен

|  |  |  |  |
| --- | --- | --- | --- |
| № | Вид на носителя | Количество | Норматив за разход |
| 1. | Хартия А4 | 1 лист | 0,01 лв. |
| 2. | Хартия А3 | 1 лист | 0,02 лв. |
| 3. | Разход за тонер за едностранно отпечатване на лист хартия А4 | 1 стр. | 0,02 лв. |
| 4. | Разход за тонер за едностранно отпечатване на лист хартия А3 | 1 стр. | 0,04 лв. |
| 5. | CD диск 700 MB | 1 бр. | 0,26 лв. |
| 6. | DVD диск 4,7 MB | 1 бр. | 0,30 лв. |
| 7. | DVD диск 8,5 MB | 1 бр. | 0,67 лв. |
| 8. | USB флаш памет 4 GB | 1 бр. | 3,46 лв. |
| 9. | USB флаш памет 8 GB | 1 бр. | 5,72 лв. |
| 10. | USB флаш памет 16 GB | 1 бр. | 7,93 лв. |
| 11. | USB флаш памет 32 GB | 1 бр. | 9,47 лв. |

Министър: **Асен Василев**

1798

Предвид гореизложеното считам, че е целесъобразно общинският съвет да приеме изменение и допълнение на Вътрешните правила на Общински съвет-Димитровград за условията и реда за предоставяне на достъп до обществена информация и за предоставяне на информация за повторно използване.

Проектът на докладната записка, с която се предлага изменение и допълнение на Вътрешните правила на Общински съвет-Димитровград за условията и реда за предоставяне на достъп до обществена информация и за предоставяне на информация за повторно използване е публикувана на страницата на Община Димитровград на 15.04.2022г. на основание чл.26 от ЗНА. Срокът за предложения и становища по проектите, публикувани за обществени консултации по ал. 3, е не по-кратък от 30 дни.

С оглед наличието на обществен интерес и на осн. чл. 21, ал.1, т.23, ал.2 и чл. 22 ал.3 от ЗМСМА вр. с чл. 15, ал.1 т.5 от ЗДОИ Ви предлагам следния проект за

**РЕШЕНИЕ:**

Общински съвет Димитровград, приема изменение и допълнение на Вътрешни правила на Общински съвет-Димитровград за условията и реда за предоставяне на достъп до обществена информация и за предоставяне на информация за повторно използване, приети с Решение **№** 185/31.03.2016 г. на Общински съвет – Димитровград.

Изменя **§3.** от заключителните разпоредби както следва:

Неразделна част от настоящите правила е

Наредба № Н-1 от 7 март 2022 г. за определяне на нормативи за заплащане на разходите по предоставяне на обществена информация на Министерство на финансите.

**Член единствен: С тази** наредбата се определят нормативите за заплащане на разходите по предоставяне на обществена информация съгласно приложението.

**Заключителна разпоредба**

**Параграф единствен.Наредбата се издава на основание чл. 20 ал.2 от Закона за достъп до обществена информация.**

Приложение към член единствен

|  |  |  |  |
| --- | --- | --- | --- |
| № | Вид на носителя | Количество | Норматив за разход |
| 1. | Хартия А4 | 1 лист | 0,01 лв. |
| 2. | Хартия А3 | 1 лист | 0,02 лв. |
| 3. | Разход за тонер за едностранно отпечатване на лист хартия А4 | 1 стр. | 0,02 лв. |
| 4. | Разход за тонер за едностранно отпечатване на лист хартия А3 | 1 стр. | 0,04 лв. |
| 5. | CD диск 700 MB | 1 бр. | 0,26 лв. |
| 6. | DVD диск 4,7 MB | 1 бр. | 0,30 лв. |
| 7. | DVD диск 8,5 MB | 1 бр. | 0,67 лв. |
| 8. | USB флаш памет 4 GB | 1 бр. | 3,46 лв. |
| 9. | USB флаш памет 8 GB | 1 бр. | 5,72 лв. |
| 10. | USB флаш памет 16 GB | 1 бр. | 7,93 лв. |
| 11. | USB флаш памет 32 GB | 1 бр. | 9,47 лв. |

Министър: **Асен Василев**

**ГЕРГАНА КРЪСТЕВА**

***Председател на Общински съвет***

***Димитровград***